第3次加泰隆尼亞獨立公投

2017年加泰隆尼亞獨立公投喺2017年10月1號舉行。

加泰隆尼亞自治區政府聲稱呢次公投具法律效力，而西班牙政府定性為非法公投，並唔容許同唔承認。喺投票前夕西班牙政府就派出大班差人，拉咗自治區組織公投啲官員，重控制咗自治區警隊嘅指揮權。到投票日中央啲差人強行封閉部分票站、搶走票箱同以武力驅趕啲當地人，受到國際輿論關注。

雖然受打壓及暴力籠罩，加泰隆尼亞內閣事務大臣兼政府發言人喬迪•圖魯尼話，531萬名合資格選民中有成229萬人參與咗呢次投票，投票率為43.03%。結果未包括畀啲差人收走嘅選票。公投結果顯示，獨立提案獲得通過，超過90%選民贊成獨立，得8%選民反對。

投票結果

結果公佈後，加泰隆尼亞自治區政府話會喺48個鐘之內宣布獨立並組建一個共和制主權國家。國際唔少國家一路並冇撐加泰隆尼亞脫離西班牙，獨立宣告被一再押後。唔少中小型公司憂慮變化而考慮撤資，中央當局亦態度強硬，話明派咗差人，等佢一話獨立就即時拉人。直至自治區議會當地時間10月10號晏晝6點開會，自治區主席普伊格德蒙特首次喺議會度演講，話暫時擱置宣布獨立，尋求同西班牙中央政府對話。

2017年10月27號，加泰隆尼亞以呢次公投為基礎，宣佈自西班牙獨立，以回應西班牙政府要收返加泰隆尼亞自治權嘅行動。

第3次加泰隆尼亞獨立公投  
Catalonia Votes    

西班牙政治
加泰隆尼亞
2017年公投